**ŠAHOVSKI  SAVEZ  Vojvodine**

**Novi Sad, Masarikova 25**

**Telefon/faks: 021 572 238**

**Tekući račun: 340-1945-12**

**www.vojvodinachess.net     e-mail  sah\_vojvodina@yahoo.com**

**P R O P O Z I C I J E JUŽNOBANATSKE  LIGE ZA 2018. GODINU**

    Južnobanatska liga počinje u subotu 12. maja i traje do 13. oktobra 2017. Učestvuje  13 klubova i to:

 **1)  ŠK ''Borac" Starčevo**

 **2)  ŠK ''Bata Ćosić II" Opovo**

 **3)  ŠK „Aljehin” Pančevo**

 **4)  ŠK  „Izbište“ Izbište**

 **5)  ŠK  „Kefalo“ Omoljica**

 **6)  ŠC „Padina” Padina**

 **7)  ŠK „Agrostepa“ Ilandža**

**8)  ŠK „Spartak“ Debeljača**

 **9)  ŠK „Voja Poštar“ Gaj**

**10) ŠK „Bavanište“ Bavanište**

**11) ŠK „Vulturul“ Grebenac**

**12) ŠK „Čokot“ Gudurica**

 **13) ŠK „Jabuka“ Jabuka**

     Uz propozicije dostavljen Vam je je adresar sa mestom gde se mečevi igraju i osobom za kontakt.

U slučaju da se meč ne igra  na navedenoj adresi, domaćin je dužan da gostujućoj ekipi i sudiji blagovremeno dostavi novu adresu. Sve posledice koje proističu iz nepoštovanja ove odredbe snosi domaćin.

     Organizator takmičenja je ŠS Vojvodine, a tehničku organizaciju sprovodi koordinator  i voditelj lige IA Stanimirović Zoran. Pobednik stiče pravo igranja u višem rangu - Banatskoj ligi grupa jug. Iz ove lige nema ispadanja. Liga se ne rejtinguje.

     Ekipe čine šest takmičara. Sastavi ekipa  mogu biti po slobodnom izboru kapitena a obavezno je da na šestoj tabli nastupa omladinac (1998. godište ili mlađi ili žena). Svi igrači moraju biti registrovani kod ŠS Vojvodine, što se dokazuje takmičarskim kartama overenim za 2018 g. Pred svaki meč kapiteni predaju sudiji pismeno sastav ekipe i takmičarske karte .U slučaju da ekipa nema takmičarske karte, ne može početi meč ili partiju za koju nema takmičarsku kartu, a dužna je da ih podnese na uvid najkasnije jedan sat od početka meča, u protivnom gubi meč bez igre, ili partije igrača kojima karte nedostaju.

     Ekipa može početi meč ukoliko je prisutno najmanje tri igrača. U slučaju da se ekipa ne pojavi na meču, ili nema najmanje polovinu igrača, u roku od jednog sata od zakazanog početka meča, GUBI MEČ BEZ IGRE! Ukoliko neka ekipa istupi iz takmičenja, a odigrala je manje od polovine mečeva,isključuje se iz daljeg takmičenja, a njeni dotadašnji rezultati se brišu. Ukoliko je odigrano polovina ili više mečeva, tada preostale mečeve gube službenim  rezultatom prema Pravilniku ŠS Vojvodine. Ekipa koja neopravdano istupi biće kažnjena prema Pravilniku ŠS Vojvodine.

Mečevi se igraju prema priloženom rasporedu, subotom od 10-15 časova. Tempo igre po igraču je 40 poteza za 2 sata, plus pola sata do kraja partije. Domaćin ima bele figure na neparnim tablama i dužan je da obezbedi pogodnu salu i sve potrebne rekvizite i obrasce, a gosti snose sve svoje troškove.

     Sudije delegira voditelj - komesar lige IA Stanimirović Zoran. Domaćin je dužan da sudiji isplati putne troškove (autobus ili voz) i sudijski honorar od 1.200,00 dinara. Ukoliko delegirani sudija ne dođe na meč, domaćin će, u dogovoru sa gostima, odrediti drugog sudiju na licu mesta.

Delegirani sudija je dužan da odmah posle meča javi voditelju lige rezultat meča na tel 064 8394 206 ili 013/641-507 i da dostavi Koordinatoru zapisnik ili putem e-maila na adresu: **zorans99@gmail.com** a ako je to nemoguće, onda bar da telefonom u to vreme javi rezultat i izdiktira parove  zbog ubacivanja u kompjuter i stavljanja na internet sajt. Ako rezultate javlja telefonom onda je dužan da u ponedeljak prepodne pošalje zapisnik na adresu: Stanimirović Zoran Železnička 22, 26310 Alibunar.

     Pomeranje termina mečeva nije dozvoljeno, osim ako se ekipe dogovore da meč igraju u alternativnom terminu, za šta je potrebno saglasnost obe ekipe i saglasnost Koordinatora lige. U tom slučaju su obavezni da promenu blagovremeno najave Koordinatoru lige  najmanje pet dana pre odigravanja meča. Izuzetno, meč se može odložiti uz saglasnost Koordinatora lige, ukoliko najmanje dva standardna člana ekipe učestvuju na  državnom ili međunarodnom takmičenju, ali ne u poslednja tri kola.

     Sve eventualne primedbe kao i najavu žalbe, kapiteni su dužni da unesu na poleđini zapisnika meča. Žalba na odluku sudije podnosi se u pismenoj formi Koordinatoru lige, najkasnije 48 časova po nastalom sporu uz uplatu takse od 2.000 dinara.

 U slučaju pozitivnog rešenja žalbe taksa se vraća a u suprotnom ostaje Savezu.

     Konačni plasman takmičenja određuje se na osnovu  većeg broja osvojenih meč bodova (pobeda 3, nerešeno 1 i poraz bez bodova). U slučaju da dve ili  više ekipa imaju isti broj bodova, odlučuje veći broj poena, zatim bolji međusobni rezultat, uspeh prema Soneborn.Bergerovom sistemu (primenjen na meč bodove). Ukoliko je sve isto odlučuje meč, ili mečevi, ekipa koje dele kritično mesto. Kašnjenje igrača na partiju se toleriše 59 min i 59 sekundi  s tim što se vreme kašnjenja obračunava igraču koji kasni, kao vreme koje je razmišljao za potez

     Sve što nije obuhvaćeno ovim raspisom rešavaće se u skladu sa važećim pravilima šahovske igra i pravilnicima ŠS Srbije i ŠS Vojvodine.  Posebno ističemo zabranu pušenja i korišćenja mobilnih telefona u turnirskoj sali, što će sudije OBAVEZNO sankcionisati predviđenim kaznama.

     Svi  podaci u vezi Lige (rezultati mečeva, pojedinačni rezultati i stanje na tabeli) biće redovno objavljivani na internet sajtu saveza [www.vojvodinachess.net](http://www.vojvodinachess.net/)  i  na sajtu  Milana Miladinova - adresa je: [www.chessnovisad.in.rs](http://www.chessnovisad.in.rs/)

 **KOTIZACIJA ZA UČEŠĆE NA OVOM TAKMIČENJU IZNOSI  4.000 DINARA. KOTIZACIJU UPLATITI VIRMANOM NA GORE NAVEDENI RAČUN SAVEZA DO  05. maja 2018. !**

 **Ekipa koja ne uplati kotizaciju ne može početi igru u prvom kolu.**

  Internet e-mail za kontaktiranje sa koordinatorom lige **Stanimirović Zoran**:

**zoran.stanimirovic@farmakom.co.rs** ili na telefone: **064/8394-206, 013/641-507**

 U prilogu ovih propozicija dobijate i raspored igranja po kolima za 2018.g.

|  |  |  |  |
| --- | --- | --- | --- |
|  |  |  |  |

  Novi Sad, 22 04 2018.         ŠAHOVSKI  SAVEZ  VOJVODINE